《卫奕其兄被劾得雪惠书及诗》
宋代·李复

去岁书传叹鹡鴒，新诗甚喜字纵横。
龟虽有智犹罹网，雁为能鸣得免烹。
须信箧中多谤语，莫矜堂上有奇兵。
滔滔天下常如此，无慕功名取次行。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。